CELEX: 52015DP0450
Language: bg
Date: 2015-12-16 00:00:00
Title: Решение на Европейския парламент от 16 декември 2015 г. относно удължаването на мандата на председателя на Европейския банков орган (ЕБО) (C8-0313/2015 — 2015/0903(NLE))

24.11.2017   
            
            
               BG
            
            
               Официален вестник на Европейския съюз
            
            
               C 399/237
            
         P8_TA(2015)0450
   Удължаване на мандата на председателя на Европейския банков орган (ЕБО)
   Решение на Европейския парламент от 16 декември 2015 г. относно удължаването на мандата на председателя на Европейския банков орган (ЕБО) (C8-0313/2015 — 2015/0903(NLE))
   (Одобрение)
   (2017/C 399/49)
   
      Европейският парламент,
   
   
               —
            
            
               като взе предвид предложението на Съвета на надзорниците на Европейския банков орган (ЕБО) от 8 септември 2015 г. за подновяване на мандата на председателя на Европейския банков орган за още един петгодишен мандат (C8-0313/2015),
            
         
               —
            
            
               като взе предвид член 48, параграф 4 от Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (1),
            
         
               —
            
            
               като взе предвид своя правилник,
            
         
               —
            
            
               като взе предвид доклада на комисията по икономически и парични въпроси (A8-0347/2015),
            
         
               А.
            
            
               като има предвид, че първият председател на ЕБО беше назначен от Съвета на надзорниците на ЕБО през 2011 г., след открита процедура за подбор, с мандат от пет години, в съответствие с член 48, параграф 2 от Регламент (ЕС) № 1093/2010;
            
         
               Б.
            
            
               като има предвид, че член 48, параграф 4 от Регламент (ЕС) № 1093/2010 предвижда, че Съветът на надзорниците на ЕБО, като вземе предвид оценката, посочена в същия член, може еднократно да поднови мандата на председателя на ЕБО, при условие, че това бъде утвърдено от Европейския парламент;
            
         
               В.
            
            
               като има предвид, че на 8 септември 2015 г. Съветът на надзорниците на ЕБО предложи да поднови мандата на Андреа Енрия, действащ председател на ЕБО, за още един петгодишен мандат и уведоми съответно Европейския парламент;
            
         
               Г.
            
            
               като има предвид, че на 17 ноември 2015 г. комисията по икономически и парични въпроси проведе изслушване на Андреа Енрия, действащ председател на ЕБО, по време на което той направи встъпително изказване и след това отговори на въпросите, зададени от членовете на комисията;
            
         
            
               1.
            
            
               Одобрява предложението за подновяване на мандата на Андреа Енрия, като председател на ЕБО, за още един петгодишен мандат;
            
         
            
               2.
            
            
               Възлага на своя председател да предаде настоящото решение на Съвета, Комисията, ЕБО и правителствата на държавите членки.
            
         
      (1)  ОВ L 331, 15.12.2010 г., стр. 12.